ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

ВИЦЕПРЕМИЕРА И

МИНИСТЪР НА

ВЪТРЕШНИТЕ РАБОТИ

Г-Н ЦВЕТЛИН ЙОВЧЕВ

**В Ъ П Р О С**

От Корнелия Маринова

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасям въпрос

ОТНОСНО: РЕАЛИЗИРАНЕ НА ПОЛИТИКАТА ПО „ПРЕКРАТЯВАНЕ ИЗПЪЛНЕНИЕТО НА НЕСВОЙСТВЕНИ ЗА МИНИСТЕРСТВОТО ДЕЙНОСТИ”

**УВАЖАЕМИ ГОСПОДИН ЙОВЧЕВ,**

В шумно прокламирания Трети отчет за изпълнение управленската програма на правителството от 17.01.2014г. отчитате,че” е въведена система за ефективно управление на ресурсите, че са осъществени съкращения на служителите, заети със спомагателни функции /10%/; че са прекратени несвойствени за Министерството дейности-СОД, предоставяна на гражданите срещу заплащане, както и други търговски дейности”.

Същевременно, противно на отчетеното, че съкращенията са осъществени, до мен, в деня за приемна, достигнаха многобройни сигнали за извършена и продължаваща „чистка”.

В качеството си на народен представител моля да ми отговорите на следния въпрос:

Какъв е точният брой служители от ОД МВР-Ловеч,освободени във връзка с „прекратяване изпълнението на несвойствени за Министерството дейности” за периода 22.01.2014 до датата на отговора? А на общия брой освободени? Какъв е броят на служителите с връчени предизвестия?

Моля информацията да бъде предоставена диференцирано – за лица по трудово и за лица по служебно правоотношение.

 Народен представител:

София

07.05.2014 г.